مہاراجہ سر کشن پرشاد

مہاراجا پیشکار سر کشن پرشاد بہادر یمین السلطنت، جی سی آئی ای (1 جنوری 1864ء – 13 مئی 1940ء) ریاست حیدرآباد کے دو بار صدر المہام (وزیر اعظم) رہے۔ پہلی مرتبہ 1901ء سے 1912ء تک اور دوسری مرتبہ 1926ء سے 1937ء تک صدر المہام رہے۔ مہاراجا کے بعد سر وقار الامرا صدر المہام مقرر ہوئے۔

نائٹ کا خطاب 
مہاراجا کشن پرشاد کو جنوری 1903ء میں نائٹ کا خطاب ملا اور 1910ء میں جی سی آئی ای (GCIE) مقرر ہوئے۔

اقبال سے مراسم 
مہاراجا کشن پرشاد ۔ علامہ محمد اقبال کے قریبی دوستوں میں آپ کا شمار ہوتا تھا۔ آپ شادؔ تخلص کرتے تھے۔ علامہ محمد اقبال اور آپ کے درمیان ہونے والی خط کتابت سے دونوں ہستیوں کے درمیان قریبی تعلقات کا بخوبی اندازہ لگایا جا سکتا ہے۔ اقبال جب پہلی مرتبہ مارچ 1910ء میں حیدرآباد گئے تو حیدرآباد کی مدحت میں ایک قصیدہ لکھا جس کے آخر میں کشن پرشاد کی تعریف کی۔ جولائی 1913ء میں جب کشن پرشاد پنجاب کے دورہ پر نکلے تو لاہور میں اقبال سے دوسری ملاقات کی جس کا ذکر اُنھوں نے اپنی کتاب ’’سیرِ پنجاب‘‘ میں کیا۔ 9 جنوری 1938ء کو حیدرآباد میں یومِ اقبال منایا گیا جس کے ایک اجلاس کی صدارت کشن پرشاد نے کی۔ دونوں شخصیات کے مابین ہونے والی خط و کتاب دو کتب ’’شاد اقبال‘‘ (مرتبہ: محی الدین قادری زور) اور ’’اقبال بنام شاد‘‘ (مرتبہ: محمد عبد اللہ قریشی) میں ملاحظہ کی جا سکتی ہے۔

مزید دیکھیں 

 مہاراجا چندو لال

حوالہ جات

بیرونی روابط 

 A blog on Kishen Pershad by Narendra Luther
 TIME feature
 Nazr-e-Sultan - Poetry written by Kishen Pershad in honour of Nizam Osman Ali Khan

1864ء کی پیدائشیں
1940ء کی وفیات
اردو شعرا
بھارتی اردو شعرا
بھارتی ہندو
ریاست حیدرآباد
ریاست حیدرآباد کی شخصیات
ریاست حیدرآباد کے سیاست دان
نامکمل بھارتی سیاست دان
نظام حیدر آباد
ہندوستانی مہاراجہ
ہندوستانی نائٹ
کامنز زمرہ جس کا ربط ویکی ڈیٹا پر ہے